Diari Oficial de la Generalitat Valenciana


Sumari del DOGV 5152, del 12-12-2005 (2005/13826)

ORDE d'1 de desembre de 2005, del conseller de Justícia, Interior i Administracions Públiques, per la qual nomenen funcionaris de carrera de la Generalitat Valenciana, grup A, sector administració general, al personal que va superar les proves selectives corresponents a les convocatòries 1/2000, 2/2000 i 3/2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/13678


Organisme emissor
:   Conselleria de Justícia, Interior i Administracions Públiques

Tipus de document
:   Ordre

ORDE d'1 de desembre de 2005, del conseller de Justícia, Interior i Administracions Públiques, per la qual nomenen funcionaris de carrera de la Generalitat Valenciana, grup A, sector administració general, al personal que va superar les proves selectives corresponents a les convocatòries 1/2000, 2/2000 i 3/2000. [2005/X13589]
  
Vistes les resolucions d'1 de juny de 2005, del conseller de Justícia i Administracions Públiques, publicades en el DOGV núm. 5.025, de 10 de juny de 2005, per les quals publica les relació d'aspirants, per orde de puntuació, que han superat les proves selectives d'accés al grup A, sector administració general, pels torns d'accés lliure, convocatòria 1/200, discapacitats, convocatòria 2/2000 i promoció interna, convocatòria 3/2000.
  
Atesa la resolució d'1 de desembre de 2005, de la Direcció General d'Administració Autonòmica, per la qual s'adjudiquen les destinacions al citat personal, és procedent complir el que preveu l'article 9.1 del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat (DOGV núm. 2.367, de 30 de novembre de 1995), i efectuar el corresponent nomenament de funcionaris de carrera.
  
En conseqüència, fent ús de les facultats que em conferix l'article 27.1 j) de la Llei, resolc:
  
Primer
  
Nomenar funcionaris de carrera de l'administració del Consell de la Generalitat Valenciana, grup A, naturalesa funcionarial, sector administració general, al personal relacionat en l'annex I.
  
Segon. Adquisició de la condició de funcionari
  
Per a adquirir la condició de funcionari de carrera, s'ha de prendre possessió del lloc de treball obtingut en el concurs, dins del termini de presa de possessió i previ el jurament o promesa a què es referix l'apartat c) de l'article 32 del text refós de la Llei de la Funció Pública Valenciana.
  
Tercer. Efectes administratius i econòmics
  
Els efectes econòmics i administratius del present nomenament seran del dia 10 de desembre de 2005, excepte per als funcionaris que, en aplicació de l'apartat tercer de l'article 25 del Decret 33/1999, pel qual s'aprova el Reglament de Selecció i Provisió de Llocs de Treball del Personal comprés en l'àmbit d'aplicació de la Llei de Funció Pública, facen ús del mes de què disposen per a prendre possessió de la seua destinació i, en este cas, la data d'efectes econòmics i administratius serà del dia de la presa de possessió efectiva.
  
Quart. Interposició de recursos
  
Contra la present orde, que és definitiva en via administrativa, les persones interessades podran interposar un dels recursos següents:
  
a) el de reposició, amb caràcter potestatiu, davant el mateix òrgan que ha dictat, en el termini d'un mes;
  
b) el contenciós administratiu, davant la Sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició adés al·ludit. En ambdós supòsits, els respectius terminis es comptaran a partir de l'endemà de la publicació d'esta orde en el Diari Oficial de la Generalitat Valenciana.
  
València, 1 de desembre de 2005
  
El conseller de Justícia, Interior i Administracions Públiques,